ગુજરાતના લોકોએ નરેન્દ્ર મોદીને હંમેશા વધાવ્યા જ છે. 2002ના ગોધરા કાંડ અને તે પછી થયેલ કોમી રમખાણો બાદ આખા દેશમાં નરેન્દ્ર મોદીનો ભારે વિરોધ થઈ રહ્યો હતો, પરંતુ ગુજરાતના લોકોએ નરેન્દ્ર મોદીને ભરપૂર પ્રેમ આપ્યો અને વિધાનસભા ચૂંટણી 2002માં ભારે બહુમતીથી વિજયી બનાવ્યાં. રમખાણો જ નહીં, પણ નકલી એનકાઉંટર સહિતના વિવિધ મુદ્દે પણ મોદીની ટીકાઓ દેશમાં થતી રહી, પરંતુ ગુજરાતનો પ્રેમ મોદી સાથે જળવાયેલો રહ્યો અને તેથી જ લોકોએ 2007 અને 2012ની વિધાનસભા ચૂંટણીઓમાં પણ મોદીને જ વિજયી બનાવ્યાં.